CELEX: 62018TN0350
Language: lt
Date: 2018-06-05 00:00:00
Title: Byla T-350/18: 2018 m. birželio 5 d. pareikštas ieškinys byloje Euronet Consulting / Komisija

201807060621993562018/C 259/683502018TC25920180723LT01LTINFO_JUDICIAL20180605505122Byla T-350/18: 2018 m. birželio 5 d. pareikštas ieškinys byloje Euronet Consulting / Komisija
   
 ---documentbreak--- C2592018LT5020120180605LT00685025122018 m. birželio 5 d. pareikštas ieškinys byloje Euronet Consulting / Komisija
   
   (Byla T-350/18)2018/C 259/68Proceso kalba: anglų
      Šalys
   
   
      Ieškovė: Euronet Consulting EEIG (Briuselis, Belgija), atstovaujama advokatų P. Peeters ir R. van Cleemput
   
      Atsakovė: Europos Komisija
   
      Reikalavimai
   
   
            —
         
         
            Panaikinti atsakovės sprendimą (jo priėmimo data nežinoma, tačiau ieškovei apie jį pranešta 2018 m. kovo 26 d. raštu), kuriuo buvo atmestas viešajam konkursui EuropeAid/138778/DH/SER/Multi – Preliminarioji sutartis dėl išorės pagalbos įgyvendinimo 2018 (FWC SIEA 2018) pateiktas ieškovių pasiūlymas pirkimo daliai Nr. 2 ir kuriuo sutartį buvo nuspręsta sudaryti su dešimčia kitų konkurso dalyvių.
         
      
            —
         
         
            Priteisti iš atsakovės visas bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
            1.
         
         
            Pirmasis ieškinio pagrindas, grindžiamas tuo, kad teisės požiūriu viena grupė buvo atstovaujama du kartus dėl vienos pirkimo dalies.
         
      
            2.
         
         
            Antrasis ieškinio pagrindas, grindžiamas tuo, kad vienas juridinis asmuo dukart veikė kaip konsorciumo vadovas, o trečiąkart kaip konsorciumo narys.
         
      
            3.
         
         
            Trečiasis ieškinio pagrindas, grindžiamas tuo, kad teisės požiūriu viena grupė buvo atstovaujama daugiau nei dviejose pirkimo dalyse.
         
      
            4.
         
         
            Ketvirtasis ieškinio pagrindas, grindžiamas tuo, kad teisės požiūriu viena grupė veikė kaip vadovė daugiau nei dviejose pirkimo dalyse.